අධිකරණයෙන් නියමවූ රුපියල් 1500/=ක දඩ මුදල ගෙවනතුරු අධිකරණ සිර මැදිරියේ රඳවා තැබීමට ගෙන යමින් සිටියදී තවත් සිරකරුවකුට දීමට ගංජා කකුළේ ගැටගසාගෙන යාමේ චෝදනාවට වරද පිළිගත් අයකුට කළුතර අතිරේක මහේස්ත්‍රාත් අයේෂා ආබ්දීන් මහත්මිය රුපියල් 1000/=ක දඩයක් නියම කළාය.මොහු මෙසේ ගංජා කකුළේ ගැටගසාගෙන ගොස් තිබුණේ ගංජා මිලිග්‍රෑම් 2000ක් ළඟ තබා ගැනීමේ චෝදනාවට රුපියල් 1500/=ක දඩයක් නියමවී තිබියදීය.කළුතර බන්ධනාගාරයේ නියාමක කොළඹගේ මහතා විසින් මෙම සැකකරු පරීක්ෂා කර අත්අඩංගුවට ගෙන තිබූ අතර, අධිකරණයේ පොලිස් සැරයන් (26373) සුදත් මහතා විසින් මොහුට එරෙහිව පැමිණිල්ල ඉදිරිපත් කරන ලදී..